Period: Ur III
Genre: Administrative
Transliteration:
<SURFACE>
lu₂-du₁₀-ga dumu ur-mes
u₃ ama-kal-la dam
nig₂-u₂-rum <unk> da-ni
lu₂{d}inana dumu-ni
dumu-munus gaba-ni
1(u) 7(diš) gin₂ ku₃-babbar-še₃
na-a-na dam ku-li-ke₄
in-sa₁₀
egir-a lu₂-du₁₀-ga
sag nu-mu-ši-sa₁₀ bi₂-du₁₁
1(diš) ur-sukkal simug
1(diš) lugal-ma₂-gur₈-re
1(diš) ur{d}ma-mi
<SURFACE>
ib₂-ta-e₃-eš₂
na-a-na nam-erim₂-a ba-ni-dab₅
ur{d}da-mu-ke₄
sag-ga₂ a₂ bi₂-dar-a
nam-erim₂-bi i₃-ku₅-ra₂
lu₂-du₁₀-ga sag in-na-šum₂-mu
kas₄ maškim di-til-la
1(diš) gu₃-de₂-a nu-banda₃
1(diš) šu{d}nin-šubur nu-banda₃
1(diš) lugal-ku₃-zu
lu₂ ki-ba gub-ba-me-eš₂
1(u) 7(diš) gin₂ ku₃-babbar-še₃ ba-til
<SURFACE>
mu {d}amar{d}suen lugal ur-bi₂-lum{ki} mu-hul

Cuneiform:
<SURFACE>
𒇽𒄭𒂵𒌉𒌨𒈩
𒅇𒂼𒆗𒆷𒁮
𒃻𒌑𒀸<unk>𒁕𒉌
𒇽𒀭𒈹𒌉𒉌
𒌉𒊩𒃮𒉌
𒌋𒐌𒂆𒆬𒌓𒂠
𒈾𒀀𒈾𒁮𒆪𒇷𒆤
𒅔𒉚
𒂕𒀀𒇽𒄭𒂵
𒊕𒉡𒈬𒅆𒉚𒉈𒅗
𒁹𒌨𒈛𒌣
𒁹𒈗𒈣𒋽𒊑
𒁹𒌨𒀭𒈠𒈪
<SURFACE>
𒌈𒋫𒌓𒁺𒂠
𒈾𒀀𒈾𒉆𒉈𒊒𒀀𒁀𒉌𒆪
𒌨𒀭𒁕𒈬𒆤
𒊕𒂷𒀉𒉈𒁯𒀀
𒉆𒉈𒊒𒁉𒉌𒋻𒁺
𒇽𒄭𒂵𒊕𒅔𒈾𒋧𒈬
𒁽𒉺𒁽𒁲𒌀𒆷
𒁹𒅗𒌤𒀀𒉡𒌉
𒁹𒋗𒀭𒎏𒋚𒉡𒌉
𒁹𒈗𒆬𒍪
𒇽𒆠𒁀𒁺𒁀𒈨𒂠
𒌋𒐌𒂆𒆬𒌓𒂠𒁀𒌀
<SURFACE>
𒈬𒀭𒀫𒀭𒂗𒍪𒈗𒌨𒉈𒈝𒆠𒈬𒅆𒌨